CELEX: C2005/155/60
Language: sk
Date: 2005-06-25 00:00:00
Title: Vec T-185/05: Žaloba podaná 3. mája 2005: Talianska republika proti Komisii Európskych spoločenstiev

25.6.2005   
            
            
               SK
            
            
               Úradný vestník Európskej únie
            
            
               C 155/32
            
         Žaloba podaná 3. mája 2005: Talianska republika proti Komisii Európskych spoločenstiev
   (Vec T-185/05)
   (2005/C 155/60)
   Jazyk konania: taliančina
   Talianska republika, v zastúpení: Maurizio Fiorilli, advokát, podala 3. mája 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie DG ADMIN – Jazykový režim – oznámenie podľa čl. 29 ods. 2 – EUR – 25 miest, vydané počas 1678. administratívneho a rozpočtového zasadania, ktoré sa konalo 10. novembra 2004,
            
         
               —
            
            
               zrušil oznámenie o výberovom konaní na miesto „(Diroctorate-General OLAF Publications of a vacancy for a Director-General (grade A*15-16) Article 29(2) of the Staff Regulation COM/2005/335)“ uverejnené v Úradnom vestníku Európskej únie z 9. mája 2005, v sérii C 34A.
            
         Žalobné dôvody a hlavné tvrdenia
   Táto žaloba smeruje proti
   
               —
            
            
               rozhodnutiu DG ADMIN – Jazykový režim – oznámenie podľa čl. 29 ods. 2 – EUR – 25 miest, vydaného počas 1678. administratívneho a rozpočtového zasadania, ktoré sa konalo 10. novembra 2004, a to rozsahu, v ktorom stanovuje, že oznámenia o uvoľnení riaditeľských miest vyhradených pre externých uchádzačov budú uverejnené v Úradnom vestníku Európskej únie len v nemčine, angličtine a francúzštine,
            
         
               —
            
            
               oznámeniu o výberovom konaní na miesto „(Diroctorate-General OLAF Publications of a vacancy for a Director-General (grade A*15-16) Article 29(2) of the Staff Regulation COM/2005/335)“ uverejnenému v Úradnom vestníku Európskej únie z 9.5.2005, v sérii C 34A. Toto oznámenie nebolo uverejnené v talianskom jazyku.
            
         Na podporu svojich tvrdení žalobca uvádza, že:
   
               1.
            
            
               napadnuté akty spochybňujú základnú zásadu práva Spoločenstva, ktorej ochrana prináleží, na prvom mieste, členským štátom. Z článku 290 ES vyplýva, že orgány Spoločenstva vykonávajú svoje právomoci pri rešpektovaní jazykovej rozmanitosti. Rešpektovanie jazykovej rozmanitosti je jedným zo základných podstatných aspektov ochrany priznanej národnej identity členských štátov, čo vyplýva z článkov 12 a 148 ES a článku 6 ods. 3 EU. Osobitne článok 12 ES vyjadruje, v súlade s judikatúrou Spoločenstva, všeobecnú zásadu práva Spoločenstva ako špecifické vyjadrenie všeobecnej zásady rovnosti. Táto zásada má postavenie základnej zásady práva Spoločenstva,
            
         
               2.
            
            
               obmedzenie sa na len tri jazyky pri uverejnení oznámenia o výberovom konaní na prístup k miestam v rámci Komisie, ktoré až do roku 2004 boli uverejňované vo všetkých „úradných jazykoch“ Spoločenstva, znamená porušenie nielen nariadenia (EHS) č. 1/1958, ale tiež posledného pododseku článku 18 rokovacieho poriadku Komisie, ako aj článku 1d ods. 1 a článku 27 Služobného poriadku, zásady nediskriminácie na základe štátnej príslušnosti a zásady ochrany jazykovej rozmanitosti.